Gråstrupedykker

Gråstrupedykker (Podiceps grisegena) er en limnisk art i dykkerfamilien (Podicipedidae). Den er en utmerket svømmer, og lever av fisk som den forfølger under vannet. 

Arten er en nykommer i Norge hva hekking angår, og kun et fåtall par hekker i Troms. I vinterhalvåret, fra september til april, er arten vanlig langs store deler av norskekysten nord til Troms, med større konsentrasjoner blant annet på Lista, Jæren og spesielt i langgrunne områder med sandbunn langs kysten fra Sunnmøre til Trøndelag.

Beskrivelse
Gråstrupedykker blir cirka  lang og nominatformen veier , mens P. g. holbollii kan veie . Den har svart overside, hvit underside og gråhvite vinger. Det er eneste dykkerfugl med heldekkende sort hette, fra nebbroten og over issen til ned i nakken. Strupen, øredekkerne og kinnene er grå, mens halsen og øverste delen av brystet er rustrødt.

 Inndeling 
Inndelingen følger HBW Alive og er i henhold til Llimona et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

 Mirandornithes
 Podicipediformes, lappedykkere
 Podicipedidae, dykkerfamilien
 Rollandia
 Tachybaptus
 Podilymbus
 Poliocephalus
 Podiceps
 P. major, spydnebbdykker (Sør-Amerika)
 P. grisegena, gråstrupedykker (Eurasia og Nord-Amerika)
 P. g. grisegena (nominatformen), Europa og det vestre og vestsentrale Asia; overvintrer fra Nordsjøen og østover til Kaspihavet og Aralsjøen
 P. g. holbollii, fra Øst-Sibir sør til Mandsjuria og Nord-Japan, det vestre og sentrale Canada og det nordvestre USA
 P. cristatus, toppdykker (Eurasia og Afrika)
 P. auritus, horndykker (Eurasia og Nord-Amerika)
 P. nigricollis, svarthalsdykker (Eurasia og Nord-Amerika)
 P. andinus, colombiadykker (†, sist observert i 1977) (Sør-Amerika)
 P. juninensis, (inkadykker eller nordlig sølvdykker, ikke navngitt) (Sør-Amerika)
 P. occipitalis, sølvdykker (Sør-Amerika)
 P. taczanowskii, junindykker (Sør-Amerika)
 P. gallardoi, tiaradykker (Sør-Amerika)
 Aechmophorus

 Hekking 
Det hender at gråstrupedykker hekker i kolonier men det er ikke  vanlig. Paret bygger sammen et reir av vannplanter  som rykkes løs fra  bunnen av vannet.  Eggene legges  i mai og juni og de nylagde eggene er hvite.  Gråstrupedykkeren legger fra 3 til 5 egg. Paret bytter  om å  ruge eggene, som ruges i fra 22 til 25 døgn. Ungene er flyvedyktige når de er mellom 56 til 70 døgn gamle.

 Referanser 
Follestad, Arne og Lorentsen, Svein-Håkon (2018) Gråstrupedykker Podiceps grisegena (Boddaert, 1783). Norsk institutt for naturforskning. Besøkt 2018-02-04

Llimona, F., del Hoyo, J. & Bonan, A. (2017). Grebes (Podicipedidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Llimona, F., del Hoyo, J., Christie, D.A., Jutglar, F., Garcia, E.F.J. & Kirwan, G.M. (2018). Red-necked Grebe (Podiceps grisegena). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52488 on 4 February 2018).

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Lappedykkere
Kategori:Europas fugler
Kategori:Asias fugler
Kategori:Nord-Amerikas fugler
Kategori:Dyr formelt beskrevet av Pieter Boddaert
Kategori:Fugler formelt beskrevet i 1783